Berlingske Tidende, 1834-08-16
Grækenland. Bayerske Blade indeholde Udtog af en tilbagevendt Philhellens Meddelelser over Grækenland: "Man har alt begyndt med at sætte Planen til en almindelig Brolægning i Udøvelse, og i den Hensigt ere Pioniercompagnier opstilte i Athen, Missolunghi og Nauplia. Gaderne ere inddeelte i Districter, og Barakker paa bestemte Punkter anlagte for Arbeiderne og Opsynsmændene. Foraaret dette Aar (1834) blev en udmærket og dette Hverv aldeles voxen Artillerie-Officeer og Chef for et Ouvriers-Compagnie, Capitain v. Auerweck, af Regentskabet sendt til Triest for at indkjøbe, til en Sum af 900,000 Drachmer, Værktøiets nødvendige Materiale til Brolægningen, saavel som det endnu manglende Værktøi for de trende Ovriers-Compagniers Værksteder. Uden Tvivl er dette Jndkjøb alt tilendebragt, og Quvriers og Tøihuus Værkstederne saa fuldstændigt indrettede, at Brolægningen snart med Kraft kan begyndes. Rundtom i hele Landet ere Jngenieur-Officerer detascheerte, der beskjæftige sig med forskjellige Bygnings- og Cultur-Planer, hvorved ej sjelden aldeles ubekjendte, i Jordens Skjød endnu hvilende Oldsager drages fremfor Lyset. En særdeles Fortjeneste i denne Henseende erhvervede sig den for Grækenlands Fred og Velfærd saa ivrige, udmærkede Oberstl. von Albert, Commandeur for det 1ste Kongl. bayerske Linie-Regiment, i Egenskab af Commandant over Livadien, i det han opdagede og fremdrog af Jorden hiin Løve, som Philip af Macedonien engang satte paa Valpladsen ved Chæronea som et Sejerstegn, men som Grækerne nedgrove. Den er endnu godt vedligeholdt, og sammensat af trende Stykker. Regentskabet vil give dette totusindaarige Mindemærke en værdig Bestemmelse. Kun en saa ivrig Omhu, som Dette anvender, vil være istand, til at rive Grækenland ud af Forvirringens og Forstyrrelsens Gruushob. Philhellener, der nu vendte tilbage til Hellas, vilde neppe gjenkjende Nauplia, saaledes er det forskjønnet. Næsten alle Ruiner ere ei allene forsvundne, men ganske nye Gader ere anlagte i Omegnen af Havnen. Argos er forskjønnet, Korinth tænker paa Udvidelse; Tripolitza, Arcadiens, eller, om man vil, Moreas Hovedstad, Navarin, Kalamata, Koron og Modon, det blomstrende Messeniens venlige Stæder, tiltage i Liv og Folkemængde. Missolunghi vaagner af sin Dødssøvn; Patras blomstrer frem som Handelstad, og Athen skal atter engang bære Kronen. Allerede, nu sporer man megen Byggelyst der, og i hvilken Grad vil denne ikke vaagne, naar Grundstenen er lagt til det nye Athen ved Pyræus, og naar Kandioter, Samioter, og Chioter som Colonister fæste Bo her! Ogsaa paa det Sted, hvor det gamle Sparta stod, skal et nyt reise sig, og om muligt, med Hensyn til de endnu forefundne Fragmenter, opbygges efter den gamle Plan. Jmidlertid findes destoværre kun faa Spor af Lakedæmons gamle Hovedstad. De fornemste faste Pladse, i Grækenland ere : Akrokorinth med sit Fort, Nauplia med Palamides, Jtschale og Burtzi, Akropolis af Athen, Negropont, Missolunghi, Vonitza, Monembasia, Modon, Koron og Zeitun, det gamle Lamia, ligefor Thermopyle. Desforuden ere der endnu en Mængde faste Punkter og gamle venetianske Casteller, men som dog meer eller mindre ere forfaldne eller virkelig sleisede, og som Grækerne, naar man spørger den, sjælden vide at benævne; de betegne dem med det almindelige Navn Castron; og denne Skjæbne har endog Mycenes Ruiner havt. Nauplia er en temmelig stærk Fæstning, og har desuden trende Forter til Beskyttelse. Palamides tager sig majestætisk ud; det ligger paa en høi, malerisk Klippe. Jmidlertid kan det dog beherskes fra de tilgrændsende Høider, og Tyrkerne havde næsten erobret det. 16 Aar Efterretninger af blandet Jndhold.